Държавен вестник, бр. 90, 2018 г., стр. 55

БРОЙ  90	
Д Ъ Р Ж А В Е Н  В Е С Т Н И К 	
СТР.  55  
3.	 В случай на прекратяване действието 
на Спогодбата правата, придобити от 
работниците по време на нейното дейст-
вие, се запазват за срока на трудовия 
договор и съгласно неговите разпоредби.
Член 16
1.	 Всяка от Страните може да спре изця-
ло или частично прилагането на тази 
Спогодба за определен период, когато 
се засягат националната сигурност, 
общественият ред или общественото 
здраве. Спирането на прилагането на 
тази Спогодба влиза в сила от момента 
на уведомяване на другата Страна по 
дипломатически път.
2.	 Споровете и противоречията, които 
могат да възникнат между Страните във 
връзка с прилагането на тази Спогодба, 
се решават след консултации и преговори 
между Упълномощените органи.
Член 17
Всяка от Страните може да предлага 
изменения и допълнения на тази Спогодба 
при наличие на взаимно съгласие, които се 
оформят в отделни протоколи. Протоколите 
се считат за неразделна част от Спогодбата 
и влизат в сила при условията и по реда за 
влизането є в сила.
Подписана в Ереван на 12 февруари 2018 г. 
в два оригинални екземпляра, всеки от които 
на български, арменски и английски език 
с еднаква юридическа сила. В случай на 
различия в тълкуването меродавен ще бъде 
английският текст.
За Република 	
За Република
България:	
Армения:
Бисер Петков,	
Артем Асатрян,
министър на труда и	
министър на труда и
социалната политика	
социалните въпроси
9151
МИНИСТЕРСТВО  
НА ОБРАЗОВАНИЕТО  
И НАУКАТА
НАРЕДБА № 20  
от 9 октомври 2018 г.
за придобиване на квалификация по профе-
сията „Оператор в минната промишленост“
Раздел I
Общи положения
Чл. 1. С тази наредба се определя държав-
ният образователен стандарт (ДОС) за при-
добиването на квалификация по професията 
544020 „Оператор в минната промишленост“ 
от област на образование „Производство и 
преработка“ и професионално направление 544 
„Минно дело, проучване и добив на полезни 
изкопаеми“ съгласно Списъка на професиите 
за професионално образование и обучение по 
чл. 6, ал. 1 от Закона за професионалното 
образование и обучение. 
Чл. 2. Държавният образователен стан-
дарт за придобиването на квалификация 
по професията 544020 „Оператор в минната 
промишленост“ съгласно приложението към 
тази наредба определя изискванията за при-
добиването на втора степен на професионална 
квалификация за специалностите 5440201 
„Подземен и открит добив на полезни изкопа-
еми“, 5440202 „Добив на скални материали“, 
5440203 „Обогатяване на полезни изкопаеми“, 
5440204 „Обработка на скални материали“ и 
5440205 „Минни съоръжения“. 
Чл. 3. Въз основа на ДОС по чл. 1 и рам-
ковите програми по чл. 10, ал. 3, т. 2, 3 и 6 
от Закона за професионалното образование 
и обучение се разработват типови учебни 
планове за ученици, учебни планове за лица, 
навършили 16 години, и учебни програми за 
обучението по специалността по чл. 2.
Раздел II
Съдържание на държавния образователен 
стандарт
Чл. 4. (1) Държавният образователен стан-
дарт по чл. 1 определя изискванията към 
кандидатите, описанието на професията, 
единиците резултати от ученето, изискванията 
към материалната база и изискванията към 
обучаващите.
(2) Държавният образователен стандарт за 
придобиване на квалификация по професията 
544020 „Оператор в минната промишленост“ 
включва общата, отрасловата и специфичната 
професионална подготовка с необходими-
те професионални компетентности, които 
гарантират на обучаемия възможността за 
упражняване на професията след завършване 
на обучението. 
Заключителни разпоредби
§ 1. Тази наредба се издава на основание 
чл. 22, ал. 6 във връзка с ал. 2, т. 6 от Закона за 
предучилищното и училищното образование.
§ 2. Наредбата влиза в сила от деня на 
обнародването є в „Държавен вестник“.
Министър:  
Красимир Вълчев